గ్లోబల్‌ ధోరణులు మరికొంత ఒత్తిడి
క్షీణించిన సెన్సెక్స్‌, నిఫ్టీలు
ముంబై : వినియోగదారుని ద్రవ్య సూచి అంటే రిటైల్‌ద్రవ్యోల్బణం ఏప్రిల్‌ నెలలో పెరగడంతో మార్కెట్లు ప్రతికూలంగా ముగిసాయి. రిజర్వుబ్యాం కు అంచనా వేసిన వినియోగరంగ ధరల సూచి ఎక్కువ నమోదుకావడం మార్కెట్లను కొంతమేర దిగువస్థాయిలోనే ట్రేడింగ్‌ ముగించేలా చేసింది. ఆర్‌బిఐ తన వచ్చేసమీక్షలో రెపోరేట్లను యధాతధంగా ఉంచుతుందన్న నమ్మకాలే మార్కెటకు కీలకం అయ్యాయి. ఆర్‌బిఐ జూన్‌ 7వ తేదీ తన విధాన సమీక్ష నిర్వహించనున్నది. అంతేకాకుండా అంతర్జాతీయ ధోరణులు కూడా నీరసించడం ఆ ప్రభావం మార్కెట్లపై చూపింది. ఏప్రిల్‌నెల రిటైల్‌ద్రవ్యోల్బ ణం 5.39శాతంగా ఉంది. ఆహారధరలు ఎక్కువ పెరిగాయి. మూడు నెలల దిగువధోరణని కట్టడిచేస్తూ మార్చినెల పారిశ్రామిక ఉత్పత్తి కూడా 0.1శాతం పెరిగింది. స్థూల ఆర్థిక గణాంకాల ప్రభావంతో బిఎస్‌ఇ ఎన్సెక్స్‌ 301పాయింట్లు క్షీణించి 25,490 వద్ద ముగిసింది. నిఫ్టీ 50సూచి కూడా 86 పాయింట్లు దిగజారి 7815వద్ద స్థిరపడింది. అయితే జూన్‌ నెలలోనే మార్కెట్లు రికవరీఅవుతాయని 5-10 శాతం వరకూ ఉంటుందని, రుతుపవనాలు సగటు కంటే ఎక్కువ రావచ్చన్న అంచనాలున్నాయి. ఇక ఆసియా మార్కెట్ల పరంగా చూస్తే దిగజారాయి.వాల్‌ స్ట్రీట్‌ పనితీరు అనుగుణంగా ఆసియా మార్కెట్లు పనిచేశాయి. ఆసియా పసిఫిక్‌షేర్లు జపాన్‌ బయటి ప్రాంతంలో 1.1శాతం దిగజారాయి. హాంకాంగ్‌ షేర్లు 1.2శాతం, చైనా షేర్లు సిఎస్‌ఐ 300 సూచి 0.3శాతం, షాంఘై కాంపోజిట్‌ 0.3శాతం దిగ జారాయి.భారతీయ బ్యాంకులపరంగాచూస్తే రిజర్వు బ్యాంకు భారీస్థాయిలో రుణపరపతిని పొందే వారికి నియమ నిబంధనలు కఠినతరం చేయాలని నిర్ణ యించింది. బ్యాంకులు, ఆటో రియాల్టీ సంస్థలు అమ్మకాల ఒత్తిడి ఎదుర్కొన్నాయి. సిపై ద్రవ్యోల్బణం ఆర్‌బిఐ వడ్డీరేట్ల కుదింపు ఆశలను వమ్ము చేసింది. ఆర్థికరంగపరంగా ఐసిఐసిఐబ్యాంకు, హెచ్‌డిఎఫ్‌షి, ఎస్‌బిఐ, హెచ్‌డిఎఫ్‌సి వంటి బ్యాంకులు 1-3 శాతం దిగజారాయి. ఆటోరంగంలో ఎంఅండ్‌ఎం, బజాజ్‌ఆటో, హీరోమోటో కంపెనీలు 1నుంచి 2శాతం దిగజారాయి. బ్యాంక్‌ ఆఫ్‌ బరోడా 1శాతం క్షీణించింది. ఐసిఐసిఐబ్యాంకు తన పని తీరును మెరుగుపరుచుకునే యత్నాలు ప్రారం భించింది. యుకె, కెనడాల్లో ఈక్విటీ పెట్టుబడులు కుచించుకుపోవడంతో జాగ్రత్తలు తీసుకుంటున్నది. కేపిటల్‌గూడ్స్‌ ఎల్‌అండ్‌టి, భెల్‌ సంస్థలు రెండు శాతం దిగజారాయి. అదాని పోర్టులు 3శాతం దిగ జారాయి. డా.రెడ్డీస్‌ లేబొరేటరీస్‌ కూడా 1.5శాతం దిగజారింది. 85.6శాతం నష్టాలు పెరిగాయి. నికర లాభం 74.6కోట్లకు దిగజారింది. ఎఫ్‌ఎంసిజి రంగంలో ఐటిసిసానుకూలంగా ముగిస్తే హిందూ స్థాన్‌ యూనిలీవర్‌ మూడుశాతం దిగజారింది. భారతి ఎయిర్‌టెల్‌ రెండుశాతం దిగజారింది. ఇతర షేర్లపరంగాచూస్తే క్రాంప్టన్‌గ్రీవ్స్‌ కన్సూమర్‌ ఎలక్ట్రికల్స్‌ ఐదుశాతం ఎగువస్థాయిలో ముగిసింది. ఎరువుల కంపనీలపరంగా తొమ్మిదిశాతం బిఎస్‌ఇలో పెరిగాయి. గుజరాత్‌ నర్మదా వాలీ, నేషనల్‌ ఫెర్టిలైజర్స్‌, దీపక్‌ ఫెర్టిలైజర్స్‌, పెట్రోకెమికల్స్‌, ఏరీస్‌ ఆగ్రో వంటివి 52 వారాల గరిష్టస్థాయిని దాటాయి. హావెల్స్‌ ఐదుశాతం పెరిగింది. ఐషర్‌ మోటార్స్‌ నాలుగుశాతం దిగజారింది. నెస్లే ఇండియా ఏడుశాతం పెరిగింది. మణప్పురం ఫైనాన్స్‌ కూడ 19.3శాతం పెరిగింది. కంపెనీ లాభాలు రాబడులు పెరగడమే ఇందుకు కీలకం.